Rein T. Rebane
Rein T. Rebane
**Rein T. Rebane** (Rein Tõnis Rebane, sündinud 14. aprillil 1976 Tallinnas) on eesti muusik. 

Rebane alustas muusikukarjääri aastal 1989 ansambliga Sacred Fire. 1995 loodi koos Sulliwaniga ansambel FLY, mille singlid "The Idol" ja "Wasted Whiles" olid ka Eesti edetabelites.

Aastal 2000 sai alguse Wild Rose, mille koosseisus esinesid Eero Karis, Jaan Elgula, Ants Nuut, Kait Tamra, Mart Peedo, Margus "Maku" Kulden, Freddy Tomingas jt. 2002. aasta sügisel sai Wild Rose’ist Sunshine Company. Bänd esines pidevalt üle Eesti kuni aastani 2011 ning aastatel 2013–2014. Bändi debüütalbum "…Ja päike tõuseb" ilmus aastal 2005. Külalisesinejatena lõid seal kaasa Ivo Linna, Meie Mees, Mari-Liis Rahumets, Jüri Homenja jt. Plaadijagu materjali on avaldatud veel singlitena ning leidub kogumikalbumitel. 

Aastal 2011, pärast Sunshine Company lagunemist alguse saanud 4 tankisti & Rebane mängis progressiivse suunitlusega rokki. CD "Üle Vindi" ilmus 2013.

2011–2014 oli Rein T. Rebane Eesti Improteatri lavamuusik.

2014. aasta alguses lõi ta koos Virko Annuse ja Meelis Tinnoga ansambli Inglitolm, mis mängib diskohitte rahvapillidel (ukulele, mandoliin, akordion, kitarr, tuuba, viiul).

2015. aasta septembris kutsuti Rein T. Rebane Soome kultusbandi Dingo. Koos lauljaga Pertti Neumann moodustati uus koosseis, milles osalesid eestlastest veel basskitarrist Taago Daniel ja trummar Vallo Vildak ning klahvpillidel soomlane Petri Lapintie. Dingo on esinenud korduvalt ka Eesti suurematel lavadel.

Dingo
2016. aastal alguse saanud *pop-rock*'i mängiv sooloprojektG.I.F.T. (Arli Hinno – laul, Rein T. Rebane – kitarrid/mandoliin, Andrus Kanter – klahvpillid, Sven Valdmann – basskitarr, Raimond "MY" Vahter – trummid) avaldas oma esimese singli "Alasti sinu ees" 2017 veebruaris ning esines Rock Café's Dingo soojendusbändina.

2017. aasta juunist on Rein T. Rebane ka ansambliFlowers of the Universe kitarrist. Bändi kuuluvad Tõnu Trubetsky – laul, Rein T. Rebane – kitarrid, Eimel Kaljulaid – trummid, Sven Hendrikson – basskitarr ja Tatjana Gashimova – viiul.

The Flowers Of The Universe
2018. aasta märtsis loodi uus ansambel Black Track mis mängib lisaks omaloomingule ka 80'ndate ja 90'ndate tantsuhitte rockina. Bänd avaldas 9. mail oma esimese singli "Olen jälle vaba". Koosseisu kuuluvad: Rein T. Rebane - kitarrid/laul, Karoliina Kiik - laul, Tarmo Herkül - trummid ja Sven Hendrikson - basskitarr.

2019. aasta septembris hakkas 4 Tankisti & Rebane uue plaadi materjali salvestama. Bändi kuuluvad Rein T. Rebane – kitarrid, Fred Viidul – laul, Andrus Kanter – klahvpillid, Sven Hendrikson – basskitarr, Martins Brieds – trummid.

4 Tankisti & Rebane
Augustis tuli kokku esialgse koosseisu lauljaga Sunshine Company. 

2020. aasta sügisel alustas Rein T. Rebane koos Eimel Kaljulaidiga oma esimese sooloplaadi „Kui Lõppeb Maa" salvestamist. Plaadil laulavad Henry Laks, Emil Rutiku, Hardi Volmer, Mart Peedo, Sulev Võrno, Eero Valdna, Fred Viidul, Arli Hinno, Annika Õunap ning muusikutest osalevad salvestustel Eimel Kaljulaid, Andrus Kanter, Taago Daniel, Vallo Vildak, Petri Lapintie, Toomas Rull, Sven Valdmann, Sven Hendrikson, Tarmo Herkül, Martins Birieds, Heigo Kumm, Jani Hölli (Waltari)

23.Juulil 2022 annab Rein T. Rebane esimese kontserdi koos oma soolobändiga STAR 11.

Rein T. Rebane & STAR 11
Bandi kuuluvad veel: Fred Viidul – Laul, Andrus Kanter – Klahvpillid,
Kristjan"Kotkas"Mäeots – Trummid, Rein Suurväli – Basskitarr ja Heiki „Gibs" Kübbar - Kitarr

05. Augustil 2022 ilmus Rein T. Rebane esimene sooloplaat „kui Lõppeb Maa". Plaat avaldatakse ainult türkiissinisel vinüülil ning Spotify's.

Kui lõppeb maa
Mais 2023 avaldab Rein T. Rebane & STAR 11 oma esimese singli ja video "Öölaul" 

Jaanuar 2024 avalikustab STAR 11 välja loo "Ilmast Ilma" mis saadeti ka Eesti Laulu konkursile kuid ei pääsenud edasi.

Raadio- ja pedagoogitöö
-----------------------

Aastatel 1996–2016 töötas Rein T. Rebane mitmes Eesti raadiojaamas (Nõmme Raadio, Raadio 2, Hit FM, S.S.S.) saatejuhi ja produtsendina. Samuti esineb Rebane aeg-ajalt ka DJ-na ja tegutseb modellina. 

Aastast 2018 töötab Rein T. Rebane noortebändide muusikaõpetajana.

Viited
------

1. ↑  "HS: Dingo vaihtoi valtaosan soittajistaan virolaisiin". *Me Naiset*. 6.11.2015.
2. ↑  "Masse Dingo ridades hullutanud Rein T Rebane: oli aeg, kus käidi vaatamas, millega purjus Neumann hakkama saab, mitte muusikat kuulamas". *Rock FM*. Vaadatud 15. juunil 2023.
3. ↑  "DINGO kitarrist Rein T. Rebane pani kokku kuulsatest Eesti muusikutest koosneva superbandi G.I.F.T." *elu24.ee*. 3.02.2017.
4. ↑  "VIDEO | Rein T. Rebane koos oma bändiga STAR 11 avaldas esimese singli". *elu.ohtuleht.ee*. Vaadatud 15. juunil 2023.
5. ↑  "Dingon entinen kitaristi Rein T. Rebane soittaa nykyään virolaisessa huippukokoonpanossa". *Tallinna24.ee*. 16.07.2018. Originaali arhiivikoopia seisuga 25.09.2018.
6. ↑  "KUULA! Glämmrokkbändil Flowers of the Universe algas uus elu". *Õhtuleht*. 20.12.2017.
7. ↑  "KUULA | Dingos laineid löönud kitarrist Rein T. Rebane avaldas koos oma uue bändiga esimese singli". *Õhtuleht*. 9. mai 2018.
8. ↑  "„Rebane võttis kätte ja tegi keset koroonaaega plaadi."". *elu.ohtuleht.ee*. Vaadatud 15. juunil 2023.
9. ↑  "Noorte muusikafestivalil esitasid rokilugusid 4. klassi neiud Kolgast ja lavadebüüdi tegi Kuusalu räppar". *Sõnumitooja, 4.12.2019*.
10. ↑  Tamm, Ülle (20.04.2021). "Kuusalu noorte bändiringi juhendaja REIN T. REBANE teeb sõpradega enda laulude plaati". *Sõnumitooja*. Vaadatud 15. juunil 2023.